laion/Wikipedia-Exotic huggingface dataset:
שחמטאי

שחמטאי הוא אדם או מחשב המשחק שחמט, כולל עיסוק בכל סוגי המשחק בשחמט הרגיל, וכן אלו העוסקים בווריאציות שלו, כגון שחמט בהתכתבות, משחק סימולטני ומשחק עיוור. שחמטאי אנושי המשחק בתחרויות נדרש למספר תכונות: ריכוז עצמי ברמה גבוהה: קורה שעקב כישלון תוכנית אסטרטגית מסוימת, או מהלך בלתי צפוי מצד היריב - מאבד השחקן את הריכוז ונכנס לבהלה, ולכן חשוב לשמור על ריכוז וקור רוח. ראייה עמוקה ודמיון מופשט: ככל שבכוחו של שחקן לראות עמוק יותר את רצף המהלכים ולדמיין את תפזורת הכלים בלוח במספר המהלכים הבאים על כל אפשרויותיהם, כך סיכוייו יהיו גבוהים יותר לנצח. תכנון אסטרטגי ויצירתיות: בשל חוסר היכולת של שחקן לחזות מראש את כל רצף המהלכים, יש צורך בתכנון כללי יותר, שייצר סיטואציות עתידיות נוחות יחסית. זיכרון מעולה - שחמטאי מקצועי נחשף בחייו לאלפים רבים של התמודדויות ששוחקו במהלך היסטוריית השחמט. היכולת שלו לאחזר סיטואציות בהן נתקל בעבר, עשויה לסייע לו להתמודד בצורה מיטבית עם מצבים בפניהם הוא עומד בעת משחק אותו הוא מנהל. מתן דרגות בשחמט החל במחצית המאה ה-19. עד אז אנשים שיחקו זה עם זה, והמנצחים צברו מוניטין של שחקנים חזקים. הטובים בכל מדינה הוכרו כאמנים, משום יכולתם לנצח כמעט כל שחקן אחר. גרמניה הייתה בין המדינות הראשונות שארגנה תחרות שנקראה Hauptturnier, הזוכה בתחרות קיבל תואר של אמן לאומי. עמנואל לסקר שלימים הפך לאלוף עולם קיבל את תואר האמן בתחרות זו. לכל שחמטאי נקבע מד כושר בהתאם לנוסחאות הנקבעות על ידי התאחדות השחמט העולמית (פיד"ה). בהתאם למד הכושר של השחקן, נקבעת דרגתו. התנאים יכולים להשתנות בין איגוד לאיגוד אך הם לרוב בעלי התאמה מסוימת לדירוג פיד"ה. האיגוד הישראלי לשחמט מדרג השחמטאים כדלהלן: מתחת ל-1300 - "בלתי מדורג" 1300 - דרגה שביעית 1410 - דרגה שישית 1520 - דרגה חמישית 1630 - דרגה רביעית 1740 - דרגה שלישית 1850 - דרגה שנייה 1960 - דרגה ראשונה 2070 - מועמד לאמן 2180 - מועמד בכיר לאמן 2290 - אמן 2400 - אמן בכיר על מנת לקבל התארים ברמה הבין-לאומית על השחקנים לעמוד בדירוג פיד"ה ובמספר דרישות נוספות: בתחרות בה ייקבעו דרגות לא ישחקו יותר מ-12 שעות ביום ולא יותר משני משחקים ביום. הזמן המינימלי שיוקדש למשחק הוא שעתיים וחצי לכל שחקן דהיינו חמש שעות למשחק. התחרות לא תארך יותר מ-90 ימים. במהלך התחרות יהיה נוכח שופט בין-לאומי מוסמך. שחקן לא יוכל לקבל תואר אם תוצאתו נמוכה מ-35%. מספר המשחקים בכל תחרות לא יפחת מתשעה. להשגת ציון לדרגה יש להשיגו לפחות פעמיים, כאשר סך המשחקים בתחרויות לא יפחת מ-27. להשגת דרגת רב אמן מספר רבי האמנים המשתתפים בתחרות לא יפחת משלושה. דו קרבות לא נספרים לציונים בין-לאומיים. לא ייחשבו תוצאות משחקים שהועברו לשיפוט או כאלו שהיריב לא הופיע למשחק. במקביל לפיד"ה גם ארגון ICCF, ארגון העל של שחמט בהתכתבות מעניק דרגות של אמן בין-לאומי (IM), אמן בכיר בין-לאומי (SIM) ורב אמן בין-לאומי (GM). מדי הכושר הבין-לאומיים הנדרשים לצורך קבלת תוארי ICCF הם: 2450 - אמן בין-לאומי (IM) 2500 - אמן בכיר בין-לאומי (SIM) 2600 - רב אמן (GM) וכן עמידה בתנאים נוספים: מספר המשחקים בכל תחרות לא יפחת משמונה. לצורך השגת דרגת רב אמן מספר רבי האמנים המשתתפים בתחרות לא יפחת מחמישה. גם שחקן בעל מד כושר מעל 2600 ייחשב לצורך העניין כרב אמן; יש להתמודד לפחות ב-24 משחקים ויש לקבוע את הציון לדרגה פעמיים. שחמט, שחקנים, דף שער בספרייה הלאומית
אנדריי וישינסקי

אנדריי ינוארביץ' וישינסקי (ברוסית: Андре́й Януа́рьевич Выши́нский;‏ 10 בדצמבר (לפי הלוח הישן 28 בנובמבר) 1883, אודסה – 22 בנובמבר 1954 בניו יורק) היה שופט רוסי וסובייטי ומאוחר יותר דיפלומט. שירת כשר החוץ הסובייטי מ-1949 עד 1953. וישינסקי היה ממוצא פולני, דיבר מעט אנגלית וצרפתית משובחת. הוא נעשה מנשביק ב-1903 ובשנת 1917 חתם על הפקודה לאסור את לנין לפי החלטת ממשלת המעבר הרוסית. בשנת 1920 הצטרף לבולשביקים. בשנת 1928 הוא היה יושב ראש מושב מיוחד של בית משפט עליון במסגרת משפט שאחטי ובשנת 1930 במשפט מפלגת התעשייה. בשנת 1935 נעשה התובע הכללי של ברית המועצות, ההוגה המשפטי של הטיהורים הגדולים של סטלין. הוא נתן תוקף חוקי תאורטי לטיהורים תחת סעיפי אישום בבגידה. אחד העקרונות של התאוריה של וישינסקי היה שהחוק הפלילי הוא כלי שרת של מאבק המעמדות. המונוגרפיה שלו שהצדיקה חקיקה זו, "תאוריה של הוכחות משפטיות במערכת הצדק הסובייטי", זיכתה אותו בפרס סטלין לשנת 1947. וישינסקי היה התובע במשפטי הראווה העיקריים בתקופת הטיהורים הגדולים שכונו בשם "משפטי מוסקבה", ובתפקידו זה רמס את קורבנותיו חסרי ההגנה ברטוריקה שנונה ואכזרית. דווקא בעיניו של היטלר נשא חן תפקודו של וישינסקי כתובע והוא אמר על השופט הנאצי רולנד פרייזלר, מי שדן בפראות ובארסיות את מתנגדי המשטר ואת קושרי קשר העשרים ביולי, כי "הוא הווישינסקי שלנו". בשנת 1937 וישינסקי מונה למנהל מכון לחקר משפטים של אקדמיה למדעים של ברית המועצות וכיהן בתפקיד זה עד לשנת 1941 כאשר איליה טריינין מונה במקומו. ביוני 1940 נשלח וישינסקי לרפובליקה של לטביה כדי לפקח שם על הקמת משטר בובות ועל סיפוח המדינה לברית המועצות. מאוחר יותר, ב-1945, סייע לכונן משטר קומוניסטי שעלה לשלטון ברומניה. וישינסקי היה אחראי להכנות הסובייטיות למשפטים של פושעי המלחמה הגדולים על ידי בית הדין הצבאי הבינלאומי (משפטי נירנברג) ב-1946. בשנים 1939 עד 1944 כיהן כסגן ראש הממשלה, ב-1940 עד 1949 כסגן הקומיסר לענייני חוץ, ובשנים 1949 עד 1953 כשר החוץ. היה חבר האקדמיה הסובייטית למדעים משנת 1939 ונציג קבוע של ברית המועצות באומות המאוחדות. וישינסקי מת בניו יורק. גופתו הועברה למוסקבה, שם נקבר בחומת הקרמלין. כחלק מהדה-סטליניזציה בסוף שנות ה-50 משפחתו הפסיקה לקבל הטבות מהמשטר וספריו הפסיקו להיות חומר לימוד בנושא משפטי באוניברסיטאות. מדיה וקבצים בנושא אנדריי וישינסקי בוויקישיתוף אנדריי וישינסקי, באתר אנציקלופדיה בריטניקה (באנגלית) אנדריי וישינסקי, באתר "Find a Grave" (באנגלית) אנדרי וישינסקי (1883-1954), דף שער בספרייה הלאומית
שטרית

שטרית הוא שם משפחה ממקור מרוקאי ידוע בקרב יהודים ממוצא מרוקאי החיים בישראל, צרפת וקנדה. ההגיה המקורית במרוקאית היא: sh-t-ret. הכתיב הצרפתי הוא Chetrit והוא המקובל ביותר. למשפחה זו צאצאים רבים בהם שרי ממשלה אנשי תרבות ואנשי עסקים בארץ ובחו״ל. לשם המשפחה ייתכנו כמה מקורות: מהמילה הערבית שפירושה אמיץ, מהמילה זר או שמשמעותו חכם. האם התכוונתם ל... אבישי שטרית – שחקן, מדבב ובובנאי ישראלי אורי שטרית – אדריכל ישראלי אורי שטרית (כדורגלן) – כדורגלן ישראלי בכור-שלום שטרית – שר המשטרה הראשון של ישראל דני שטרית – עיתונאי, עורך ומשורר ישראלי יוסף שטרית – פרופסור אמריטוס בחוגים לספרות צרפתית וללשון העברית באוניברסיטת חיפה מאיר שטרית – פוליטיקאי ישראלי מיכה שטרית – זמר יוצר, מלחין ומפיק מוזיקלי ישראלי סמי שלום שטרית – סופר ומשורר ישראלי עופר שטרית – כדורגלן ישראלי רועי שטרית – איש צבא ישראלי שמעון שטרית – פרופסור למשפטים ופוליטיקאי ישראלי יוסי שטרית – שף ומסעדן ישראלי בן שטרית מקור השם שטרית באתר אנו – מוזיאון העם היהודי
העיר האדומה

האם התכוונתם ל... העיר האדומה - כינוי לעיר מרקש שבמרוקו. העיר האדומה - כינוי למרקם ההיסטורי של תל אביב הקטנה הבא להבדיל בינו לבין "העיר הלבנה". הסיפור על העיר האדומה - ספר מאת יפה מוטיל
נתון (דושאן)

"נתון: 1. מפל המים, 2. מנורת הגז" (בצרפתית: Étant donnés : 1° la chute d'eau, 2° le gaz d'éclairage) הוא מיצב פיסולי מאת האמן האמריקאי יליד צרפת מרסל דושאן, אשר נוצר בין השנים 1946–1966. העבודה, בגודל של 242.5 ס"מ על 177.8 על 124.5 ס"מ מוצבת במוזיאון פילדלפיה לאמנות. העבודה נחשבת כעבודה האחרונה שיצר דושאן. הוא יצר אותה בדירתו בניו יורק בתקופה של כעשרים שנה, תקופה בה דושאן הודיע כי פרש מן החיים האמנותיים לטובת משחק השחמט. היצירה מורכבת מדלת ישנה, חסרת ידיות, הנתונה בתוך משקוף לבנים. בדלת העץ ישנם שני נקבים זעירים דרכם יכול הצופה לצפות בסצנה סוריאליסטית - בתוך נוף כפרי שוכבת גופת אישה עירומה המחזיקה בידה עששית גז. האישה מתוארת ללא שיער גוף ומפשעתה פתוחה. ברקע התיאור מופיע מפל מים קטן. שני הנושאים שביצירה הופיעו כבר קודם ביצירות מוקדמות של דושאן. כבר בשנת 1902 יוצר דושאן רישום קטן ממדים של מנורת גז תלויה (La suspencsion de ÍEcole Bossuet). המפל ומנורת הגז ממלאים תפקיד גם ביצירה "הזכוכית הגדולה". מקור איקונוגרפי נוסף נמצא על כריכת מונוגרפיה שחיבר רוברט ליבל (Robert Lebel) על דושאן בשנת 1958. דושאן עיצב עבור הספר כריכה חומה ועליה חיקוי של רדי מייד - שלט אמייל אשר היה נפוץ בשיווק דירות בצרפת בסוף המאה ה-19 ועליו הכיתוב: "EAU & GAS A TOUS LES ÉTAGES" ("מים וגז בכל קומה"). בעבודה זו הצופה נמצא בעמדה של מציצן המתבונן בתיאור המיני. שני הנקבים מאפשרים לצופה להתבונן ביצירה, בדומה לפעילות הראייה של האדם. הסצנה המתגלה מכילה מיניות מוזרה המתבטאת בגוף הנשי המתואר הן באופן מיני - על ידי העירום וחשיפת איבר המין הנשי לצופה, אך גם בצורה א-מינית, המתבטאת בשיער הערווה החסר של הדמות. נתון, אתר מוזיאון פילדלפיה לאמנות (באנגלית)
ברזני

בַּרְזַנִי, בַּרְזַאנִי או בַּארְזַאנִי (האחרון הוא התעתיק המדויק מ-بارزانی בכורדית) הוא שם משפחה המעיד על מוצא מהכפר בַּארְזָאן (אנ') במחוז ארביל שבכורדיסטן העיראקית. האם התכוונתם ל... אישים שזה שם משפחתם שושלת ברזאני (הלוי–אדוני): משפחת ברזאני – משפחת רבנים מיוחסת מיהדות כורדיסטן (צפון עיראק), שהעמידה רבנים, חזנים ושוחטים במשך כ–400 שנה. עמה נמנים: נתנאל הלוי (אדוני) (המאות ה-16–17) – היה ראש קהילת יהודי כורדיסטן במאה ה-16. אבי שושלת משפחת ברזאני שמואל ברזאני (אדוני) (~1560–1625..1635) – היה פוסק הלכה, פייטן ומקובל, עמד בראש ישיבה בכורדיסטן במאות 16–17. בנו של נתנאל אסנת ברזאני (~1590–1670) – הייתה למדנית, פוסקת הלכה, פייטנית ומקובלת, עמדה בראש ישיבה בכורדיסטן. בתו של שמואל ואשתו של יעקב מזרחי יעקב מזרחי (אדוני) – תלמידו, חתנו, ואחיינו של שמואל, ראש ישיבת עמדיה, בעלה של אסנת שמואל מזרחי (ברזאני) – היה רבה הראשי של בגדאד בסוף המאה ה–17. בנם של אסנת ויעקב יונה מזרחי (ברזאני) – רבה הראשי של בגדאד במאה ה–17. תלמיד חכם, מקובל ומחבר ספרים שמעון מזרחי (ברזאני) – היה רבה הראשי של בגדאד ומחכמיה בסוף המאה ה–17. תלמיד חכם, מקובל, מחבר ספר העיבור "כנפי יונה" וספרי רפואה אברהם מזרחי (ברזאני) – רבה הראשי של בגדאד במאה ה–17. תלמיד חכם, מקובל ומחבר ספרי הלכה דוד ברזאני – רבה הראשי של מוסול במאה ה-18. על פי עדותו של צדקה חוצין נחשב לאחד מגדולי החכמים ביהדות המזרח בתקופתו אליהו ברזאני – רב, חכם באשי ויו"ר קהילת יהודי מוסול בשנים 1924-1860 סלימון ברזאני (נפטר ב-1961) – היה רב העיר מוסול בעיראק ואב בית הדין בה, ובישראל רב מעברת טירה הדרומית יצחק ברזאני (1892–1980) – היה רב ואב בית הדין של קהילת ארביל בכורדיסטן, ובישראל רב המושב עין העמק אברהם ברזני (1899–1973) – היה מקובל, רב הקהילה היהודית של כורדיסטן, ובישראל רב בקהילת יהדות ארביל צמח ברזאני (1910–1997) – היה רב בערים עקרא ומוסול, ובישראל רב היישוב מבשרת ציון אישים אחרים בשם זה מישראל: יוסף ברזאני (1869–1964) – היה איש ציבור, גזבר עיריית ירושלים למעלה מ-40 שנה וממייסדי שכונת אהל שלמה משה ברזני (1926–1947) – היה לוחם במחתרת לח"י ואחד מעולי הגרדום צבי בר (ברזאני; יליד 1935) - לשעבר ראש עיריית רמת גן, ולפני כן ניצב במשטרת ישראל ואלוף-משנה בצה"ל אבנר ברזני (1949–2009) – היה מנכ"ל המשרד לביטחון פנים בישראל אמנון ברזילי (במקור ברזני) – איש עסקים, לשעבר מבעלי השליטה בחברת מטיס קפיטל (יבואנית סוברו). אחיו אסף ברזני הוא שותפו העסקי אישים כורדים בשם זה: מוסטפא בארזאני (1903–1979) – היה מנהיג המורדים הכורדים, נשיאה ומייסדה של המפלגה הכורדית הדמוקרטית מסעוד בארזאני (יליד 1946) – לשעבר נשיא כורדיסטן העיראקית מסרור בארזאני (יליד 1969) – ראש ממשלת כורדיסטן העיראקית מיוני 2019 אחר ברזני ובנו – הוצאת ספרי קודש וסיטונאית ספרי קודש ותשמישי קדושה ברזאנית יהודית – ארמית חדשה של יהודי בארזאן, שפה ארמית יהודית חדשה בארזאני (שבט) (אנ') – השבט הכורדי המאכלס את ברזאן, וכן קונפדרציה שבטית שלו עם מספר שבטים שכנים בברזאן איות דומה בֶּרֶזַ'אנִי – ההגייה האוקראינית של שם העיר בז'ז'ני (כיום במערב אוקראינה) ברזאן (פירושונים) יהדות כורדיסטן מכיוון ששמות המשפחה של הכורדים מתועתקים, הם מופיעים בעברית בד״כ כ"בארזאני". לעומתם, שמות המשפחה של היהודים מתועתקים לעברית בדרך כלל כ"ברזאני" או כ"ברזני". שם רשמי: "ברזני ובנו - ספרים ותשמישי קדושה בע"מ"
תמיר

האם התכוונתם ל... אישים אלכסנדר תמיר (ווֹלקוֹביסקי; 1931–2019) – היה פרופסור למוזיקה, פסנתרן, מלחין, מרצה ומפיק דורון תמיר (יליד 1950) – תת-אלוף במיל' בצה"ל, לשעבר קצין מודיעין ראשי יולי תמיר (ילידת 1954) – לשעבר חברת הכנסת ושרה בממשלות ישראל, פרופסורית לפילוסופיה יום-טוב תמיר (יליד 1944) – תת-אלוף במיל' בצה"ל, בעל עיטור המופת יוסי תמיר (יליד 1947) – פרופסור לכלכלה ומנכ"ל ישראלי יוסף תמיר (קְבֶנְצֶל; 1915–2009) – היה עיתונאי וחבר הכנסת משה תמיר ("צ'יקו", יליד 1964) – תת-אלוף במיל' בצה"ל, לשעבר מפקד חטיבת גולני ואוגדת עזה נחמן תמיר (מירְסקי; 1913–1999) – היה פעיל ציוני סוציאליסטי, ממנהלי ההסתדרות הכללית, עיתונאי ועורך ישראלי עמית תמיר (יליד 1979) – כדורסלן עבר ישראלי עמרי תמיר (נולד ב-1960) – תת-אלוף במיל' בצה"ל, לשעבר טייס מסוקים וראש להק אוויר למסוקים רותי תמיר (ילידת 1967) – שחקנית, פנטומימאית, במאית ויוצרת תיאטרון ישראלית שמואל תמיר (כצנלסון; 1923–1987) – היה עורך דין ישראלי, חבר הכנסת ושר המשפטים שמעון תמיר (יליד 1950) – חבר האקדמיה הישראלית לקולנוע, מפיק סרטים ועיתונאי ארגונים וחברות ת.מ.י.ר - תאגיד מחזור יצרנים בישראל – התאגיד היחיד למיחזור אריזות בישראל ארגון "תמיר" – תרבות ומורשת יהדות רומניה מלון היכלי תמיר – בית מלון בשדרות גולדה מאיר בירושלים מרכז אירועים תמיר – מרכז אירועים ברחוב שפע חיים בירושלים אישים ששמם הפרטי הוא תמיר טמיר (פירושונים) תמר (פירושונים) תמרה (פירושונים) תומר (פירושונים)
מילר

מילר (אנגלית: Miller, גרמנית: Müller) הוא שם משפחה שמשמעותו טוחן. האם התכוונתם ל... אנשים ששם משפחתם מילר: אדיר מילר – שחקן, תסריטאי, וקומיקאי ישראלי אליס מילר – מהנדסת אווירונאוטיקה ובעלת רישיון טיס אזרחי, שנאבקה למען פתיחת קורס הטיס בצה"ל לנשים אליס מילר (פסיכולוגית) – פסיכולוגית, פסיכואנליטיקאית ופילוסופית שווייצרית ממוצא פולני-יהודי אלכס מילר – חבר כנסת מטעם ישראל ביתנו אנדרה מילר – כדורסלן אמריקאי ארתור מילר – מחזאי יהודי אמריקאי בודי מילר – גולש אלפיני אמריקאי בראד מילר – כדורסלן אמריקאי ג'ונתן מילר – רופא, במאי ומנחה בריטי ג'יימס מילר – מפיק, במאי וצלם וולשי גלן מילר – מוזיקאי ג'אז אמריקאי גרד מילר – כדורגלן גרמני דוד מילר (איש חינוך) – מורה שעסק בלימוד עברית בקרב השומרונים דוד מילר (רב) – ר"מ בישיבת פוניבז' דוד צבי מילר – חוקר שמי דניס מילר (אנ') – שחקן אוסטרלי היינריך מילר – פושע מלחמה נאצי, מפקד הגסטאפו הנרי מילר – סופר אמריקאי הרטה מילר – משוררת וסופרת גרמנייה, כלת פרס נובל לספרות הרמן מילר – קנצלר גרמניה בתקופת רפובליקת ויימאר וולטר מ. מילר – סופר מדע בדיוני אמריקאי ויליאם מילר – כומר בפטיסטי אמריקאי, חסידיו יצרו את זרם כנסיות האדוונטיזם ויליאם האלוס מילר – פיזיקאי, קריסטלוגרף ומינרלוג בריטי וינצנץ מילר – איש צבא גרמני, גנרל בוורמאכט במלחמת העולם השנייה. ממייסדי צבא גרמניה המזרחית וראש המטה הכללי הראשון שלו ונטוורת' מילר – שחקן אמריקאי יאיר מילר – מלחין ישראלי יונתן מילר – מוזיקאי ישראלי מאקס מילר – אנתרופולוג גרמני מייק מילר – כדורסלן אמריקאי מיכאל מילר – פוליטיקאי גרמני, ראש עיריית ברלין מרב מילר – עיתונאית ומנחה ישראלית מרטון מילר – כלכלן יהודי-אמריקאי, חתן פרס נובל מרטינה מילר – כדורגלנית גרמנית מריאן מילר – קצינה בחיל האוויר של ארצות הברית מרקוס מילר – בסיסט ומפיק מוזיקלי אמריקאי מתיאס מילר – איש עסקים גרמני סטנלי מילר – כימאי אמריקאי עזרא מילר – שחקן קולנוע ומוזיקאי אמריקאי פאול הרמן מילר – כימאי שווייצרי, חתן פרס נובל לרפואה פנלופה אן מילר – שחקנית אמריקאית פרנק מילר – אמן וסופר קומיקסים אמריקאי קרול מילר – פוליטיאית אמריקאית רג'י מילר – כדורסלן אמריקאי רוברט סטיבנסון מילר – קצין-ים בריטי (1907–1966), מנהל מחלקת השיט של בית הספר הימי בחיפה ורב חובל ומפקח ימי בחברת צים. רוי מילר ארננדס – כדורגלן קוסטה ריקאי ריד מילר – שחקן אמריקאי שוני מילר – אתלטית מאיי הבהאמה תומאס מילר – כדורגלן גרמני פירושים אחרים: אינדקס מילר – שיטת סימון בקריסטלוגרפיה אלגוריתם מילר-רבין – אלגוריתם לבדיקת ראשוניות של מספר טבעי ניסוי מילר-יורי – ניסוי בחקר ראשית החיים שפופרת גייגר-מילר – החלק המרכזי במונה גייגר מילר (בירה) – מותג בירה אמריקאי מילר (חברה) – חברה גרמנית לייצור מוצרי חלב מילר (כדורגלן ברזילאי) – כדורגלן ברזילאי מלר קמחי (עברות נפוץ לשם)
לבדיאקוס

מועדון הכדורגל לבדיאקוס (ביוונית: Α.Π.Ο. Λεβαδειακός) הוא מועדון כדורגל יווני מהעיר לבדיה שבמחוז בויאוטיה, יוון. נכון לעונת 2024/2025 משחקת הקבוצה בליגת העל היוונית, לאחר שהעפילה אליה מליגת המשנה בסיום עונת 2023/2024. הקבוצה משחקת באצטדיונה הביתי בלבדיה, לבדיה סטדיום, אחד האצטדיונים הקטנים באצטדיוני קבוצות הליגה. הקבוצה הוקמה בשנת 1961. הקבוצה העפילה לראשונה בתולדותיה לליגה היוונית הבכירה בעונת 1987/88. בעונות הבאות ביססה את מעמדה בליגה הראשונה בתחתית הטבלה. בעונת 1990/91 סיימה הקבוצה במקום ה-17, וירדה לליגת המשנה. הקבוצה חזרה לליגה הבכירה לקראת עונת 1993/94, אז נשארה בליגה באותה העונה לאחר שדורגה במקום ה-11 בטבלה בסיום בעונה. עונה לאחר מכן ירדה פעם נוספת לליגה השנייה. הקבוצה חזרה לליגה הבכירה לקראת עונת 2005/06, אך בתום עונה זו סיימה במקום הלפני-אחרון בטבלה וירדה לליגת המשנה. בעונת 2007/08 שבה לשחק בליגה הראשונה. בתום עונת 2018/2019 נשרה לליגת המשנה. בסיום עונת 2023/2024 העפילה בחזרה לליגת העל לאחר שסיימה את העונה במקום הראשון. אתר האינטרנט הרשמי של לבדיאקוס (ביוונית מודרנית) לבדיאקוס, ברשת החברתית פייסבוק לבדיאקוס, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר FootballDatabase.eu
ארחנטינוס ג'וניורס

אסוסיאסיון אתלטיקה ארחנטינוס ג'וניורס (בספרדית: Asociación Atlética Argentinos Juniors) הוא מועדון כדורגל ארגנטינאי המפורסם בשל השחקנים אשר שיחקו בו. השחקן המפורסם בהם הוא דייגו ארמנדו מראדונה, שעל שמו נקרא גם האצטדיון הביתי של המועדון. המועדון הנמצא בשכונת ויז'ה קרספו בבואנוס איירס זכה בשתי אליפויות ארגנטינה (1984, 1985) ובשני גביעים יבשתיים (ב-1985 זכתה בליברטדורס ובאינטראמריקנה). כיום הקבוצה נאבקת כדי לשרוד בליגה ולרוב מעורבת במשחקי התחתית. המועדון נוסד ב-14 באוגוסט 1904 בשכונת "ויז'ה קרספו" בבואנוס איירס אך כעבור מספר שנים נדד לשכונת "ויז'ה אורקיזה". המועדון הצטרף לליגה הארגנטינאית הבכירה ב-1922 וסיים את עונתו הראשונה במקום השישי. ב-20 באוקטובר 1976 ערך דייגו ארמנדו מראדונה את הופעת הבכורה במדי הקבוצה כשהוא רק בן 15. מראדונה שיחק בשורות הקבוצה עד שנת 1981 אז עבר לבוקה ג'וניורס. בשנת 1984 זכתה הקבוצה לראשונה באליפות ארגנטינה (טורניר מטרופוליטנו), את הקבוצה אימן 'מרקוס ספוריטי שהגיע במקומו של אנחל לברונה שנפטר ב-20 בספטמבר 1983. שניהם דגלו בשיטת משחק התקפית. ספוריטי הוחלף על ידי חוסה ז'ודיקה שהוליך את ארחנטינוס לזכייה שנייה באליפות (טורניר נסיונל). באותה שנה זכתה ארחנטינוס גם בגביע הליברטדורס היחיד בתולדותיה אחרי שגברה על אמריקה קאלי מקולומביה. לאחר מכן זכתה הקבוצה בגביע אינטראמריקנה שהמפגיש את אלופת דרום אמריקה ואלופת צפון אמריקה. ארחנטינוס שיחקה מאוחר יותר מול יובנטוס בגביע הביניבשתי אך הפסידה בבעיטת הכרעה מ-11 מטרים. ב-2010 זכתה הקבוצה באליפות הקלאוסורה, האליפות השלישית בתולדותיה. ארחנטינוס משחקת באצטדיון דייגו ארמנדו מראדונה שנקרא על שמו של דייגו מראדונה. האצטדיון מכונה גם לה פטרנאל בשל מיקומו ברובע לה פטרנאל בבואנוס איירס. האצטדיון נחנך ב-26 בדצמבר 2003 ומכיל 24,800 מקומות. קודם לכן חלקה הקבוצה את אצטדיון ארקיטקטו ריקרדו אצ'ברי יחד עם קבוצת פרו קאריל אואסטה בין השנים 1993 עד 2003. אקדמיית הנוער של המועדון נחשבת לאחת המעולות בארגנטינה ובשל כך הקבוצה מכונה "המִנבָּטָה" (אל סמיז'רו), רשימת השחקנים שגדלו בקבוצה כוללת בין היתר: דייגו ארמנדו מראדונה חואן רומן ריקלמה פרננדו רדונדו אסטבן קמביאסו חואן פבלו סורין דייגו קנייה פבריסיו קולוצ'יני כריסטיאן ראול לדסמה לוסיאנו גונדו אליפות ארגנטינה - 3 (מטרופוליטאנו 1984, נסיונל 1985, קלאוסורה 2010) גביע ליברטדורס - 1 (1985) גביע אינטראמריקנה - 1 (1985) מדיה וקבצים בנושא ארחנטינוס ג'וניורס בוויקישיתוף אתר האינטרנט הרשמי של ארחנטינוס ג'וניורס ארחנטינוס ג'וניורס, ברשת החברתית פייסבוק ארחנטינוס ג'וניורס, ברשת החברתית אקס (טוויטר) ארחנטינוס ג'וניורס, ברשת החברתית אינסטגרם ארחנטינוס ג'וניורס, סרטונים בערוץ היוטיוב פרופיל, באתר FootballDatabase.eu
מאזן אימה

מאזן אימה הוא מצב גאופוליטי בו החשש ההדדי של שתי ישויות, בדרך כלל מדינות, מתוצאות הרות אסון של עימות אפשרי, כגון מלחמה, מונע את התרחשותו. על אף שמאזן אימה משמש מנגנון בקרה יעיל למדיניותן של מדינות, טמונה בו סכנה תמידית להידרדרות מהירה ולמימוש האיומים ההדדיים. השימוש העיקרי במושג זה מתייחס להימנעותן של ארצות הברית וברית המועצות ממלחמה ישירה ביניהן, שעלולה הייתה להוביל לאומניסייד, במהלך המלחמה הקרה. מאזן האימה מנע מהמלחמה הקרה להפוך למלחמה של ממש. הסרט "דוקטור סטריינג'לאב" דן במאזן האימה אשר שרר במהלך המלחמה הקרה, ומשמש דוגמה מפורסמת למדרון החלקלק שבקיום מאזן אימה מסוג זה ולסכנה הטמונה בו. בזירה הישראלית, מתקיים מאזן אימה בין מדינת ישראל ובין החזבאללה בדרום לבנון. לאחר נסיגת צה"ל מרצועת הביטחון, פרס החזבאללה, בסיוע איראן וסוריה, אלפי רקטות בדרום לבנון רקטות המאיימות על מרבית מדינת ישראל, ובייחוד על צפונה. שני הצדדים מודעים למחיר הרחב שיגבה העימות, ומכלכל בהתאם את צעדיו. התוצאה היא מדיניות הדדית של "הליכה על הסף", הקפדה על היקף מעשי האיבה שלא יסלים לכדי מלחמה כוללת. המאזן נשבר ביולי 2006, עם חטיפת שני חיילי צה"ל בגבול לבנון, שהובילה לפרוץ מלחמת לבנון השנייה. Nuclear Files: Key Issues: Nuclear Weapons: History: Cold War: Strategy: Mutual Assured Destruction, web.archive.org, ‏2018-01-03 איתי משיח, האם ייתכן שמלחמה גרעינית תתלקח בשוגג? מתברר שזה עלול לקרות בקלות, באתר הארץ, 25 באפריל 2024 Mutually Assured Destruction Revisited, web.archive.org, ‏2015-06-20 רונן דנגור, מאזן האימה מול חיזבאללה: תבוסה הדדית מובטחת, באתר הארץ, 6 בפברואר 2018 ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
סויסה

האם התכוונתם ל... סויסה – שם משפחה יהודי ממוצא מרוקאי. מוצאו הוא ככל הנראה בעיירה סואסה (Suances) שבמחוז קנטבריה בצפון ספרד. אלברט סויסה – סופר, עיתונאי ומסעדן ישראלי אליהו סויסה – רב, חבר הכנסת ושר בממשלות ישראל ערן סויסה – עיתונאי ישראלי דוד סויסה – קצין צה"ל, שירת כקצין תותחנים ראשי זיו סויסה – זמר, מלחין ויוצר מוזיקלי ישראלי שמתמחה בתחום האינדי רוק יניב סויסה – יוצר, שחקן ובמאי ישראלי יואל סויסה – כדורגלן ישראלי ישי סוויסה – מפיק היפ הופ ישראלי מאיר סוויסה – שחקן קולנוע ותיאטרון ישראלי מיטל גל סויסה – שחקנית קולנוע ישראלית מיכאל סוויסה – ראפר ישראלי משה סויסה – עיתונאי, רב וסופר ישראלי רפי סויסה – מנציבי שירות בתי הסוהר בישראל שחר סוויסה – ראפר ישראלי תומר סויסה – כדורגלן ישראלי
יונסקו

יונסקו הוא שם משפחה ממקור רומני (Ionescu) האם התכוונתם ל... אווה יונסקו – שחקנית צרפתייה ממוצא רומני אז'ן יונסקו – אחד מהמחזאים העיקריים של תיאטרון האבסורד טאקה יונסקו – מדינאי רומני אונסק"ו (UNESCO) - ארגון החינוך, המדע והתרבות של האו"ם.
הלר

האם התכוונתם ל... הלר – מטבע, מאית של כתר אוסטרי אברהם (בן יחיאל) הלר – רב ליטאי, רבן של יאנישוק והאזנפוט ודיין בליבאו. מחבר "יפה נוף" אברהם (בן ישראל) הלר – רב ליטאי, רבה של קוידנוב אברהם זאב הלר – רב ליטאי שנספה בשואה, רב בז'ידיק ובמריאמפול אברהם זיידה הלר – ראש ישיבה ופעיל ציבור בצפת אור הלר – עיתונאי ישראלי אריה לייב הלר – רב גליציאני נודע, מחבר הספרים קצות החושן, אבני מילואים ושב שמעתתא שזכו לפופולריות בלימוד הישיבתי בונים הלר – משורר יהודי פולני ג'וזף הלר – סופר יהודי-אמריקאי דב היליר – חוקר יהדות יהודי-הונגרי דב הלר – חזן ישראלי דב הלר – אמן ישראלי דין הלר – פוליטיקאי אמריקאי הרי הלר – ממייסדי בית חולים בילינסון זאב ויליאם הלר / זאב הלר - אדריכל ישראלי מבוני תל אביב בשנות השלושים. חיים הלר – חוקר המקרא ותלמודיסט (אחיו הצעיר של נחמן הלר) טמאש הלר (יליד 1946) – שחקן, מלחין ופזמונאי יהודי-הונגרי יהודה כהנא הלר – רבה של סיגט יהושע הלר – רב ליטאי, מגיד בגרודנה וערים נוספות. מחבר "חוסן יהושע" וספרים רבים אחרים. אחיהם של הרב ישראל, הרב מאיר והרב יחיאל הלר יום-טוב ליפמן הלר – מחשובי פרשני המשנה, ובעל 'תוספות יום טוב' יוסף הלר – פרופסור אמריטוס במחלקה ליחסים בינלאומיים באוניברסיטה העברית בירושלים יוסף הלר (זואולוג) – פרופסור אמריטוס במחלקה לאקולוגיה באוניברסיטה העברית בירושלים יחיאל הלר – רב ליטאי, רבן של הלוסק, וילקובישק, סובאלק ופלונגיאן, מחבר "עמודי אור", אחיהם של הרב ישראל, הרב מאיר והרב יהושע הלר יחיאל הלר (השני) – רב ליטאי, רבה של קוידנוב, בנו של הרב אברהם ונכדו של הרב ישראל ישראל הלר ("חריף") – רב וראש ישיבה ליטאי, מחבר הספר "נחלת ישראל", ראש ישיבה במיר ובמינסק ורבה של קוידנוב מוטי הלר – צייר וקריקטוריסט חרדי-ישראלי משולם פייבוש הלר – מאישי תנועת החסידות ומסופריה נחמן הלר – רב וסופר אמריקאי ממוצא פולני (אחיו הבכור של חיים הלר) ציפורה הלר – משוררת ישראלית קרסטן הלר – אמן גרמני שמואל הלר – מנהיג של הקהילה היהודית בצפת במאה ה-19 שרה אורה הלר וילנסקי – חוקרת מחשבת ישראל משפחת כהנא הלר גלר הילר רשימת האדריכלים הבולטים, שפעלו בארץ ישראל, בתקופת העלייה החמישית, כולל סיכום קורות החיים המקצועיים של כל אחד מהם, מתוך חומר עזר בקורס לתולדות האמנות, מאת אליעזר פרנקל
וילנאי

וילנאי הוא שם משפחה יהודי שפירושו "יוצא וילנה". האם התכוונתם ל... אורלי וילנאי – עיתונאית ישראלית בתו של שמעון וילנאי זאב וילנאי – גאוגרף, היסטוריון וסופר ישראלי מתן וילנאי – סגן שר הביטחון, איש צבא ופוליטיקאי ישראלי (בנו של זאב) רויטל וילנאי – שחיינית ישראלית שמעון וילנאי – עיתונאי ושדר רדיו וילנר וילנסקי
זאבי

האם התכוונתם ל... אהרן זאבי-פרקש – אלוף בצה"ל, ראש אגף המודיעין (אמ"ן) וראש אגף הטכנולוגיה והלוגיסטיקה אריק זאבי – ג'ודוקא ישראלי בני זאבי – סגן ראש המוסד גד זאבי – איש עסקים ישראלי עמי זאבי – איש חינוך, מייסד רשת אמי"ת ומנהלה במשך 25 שנים (1977—2002) רחבעם זאבי – איש צבא ופוליטיקאי ישראלי שרון זאבי – כדורסלנית ישראלית זאב זהבי
עטרי

עתארי הוא שם משפחה יהודי-תימני. האם התכוונתם ל... גלי עטרי – זמרת ושחקנית ישראלית הדר עטרי – זמרת אופרה ישראלית יונה עטרי – זמרת ושחקנית ישראלית שוש עטרי – שדרנית רדיו ישראלית שי-לי עטרי – זמרת ושחקנית ישראלית